84 



Fistula coriacea, sive membranacea, qua nonnullae Lepadum species instru- 

 untur; et cujus adminiculo navigiorum carinis, vel aliis corporibus aequori in- 

 natantibusadhaerescunt,/tttesitmj, seu Pediuiculi nomine insignitur. Cuculli au- 

 tem species, quo Lepadum quarumdam hiatus penitus occludi solet , Operculum 

 appellatur . 



Pro aliquot concharum bivalvium partibus rite intelligendis praestat in pri~ 

 mis sibi contemplandam proponere concham quamlibet apicibus suis insidentem, 

 ligamenti regione contra respicientes conversa. Tunc regio illa conchae, cui ea 

 incumbit, Basis nomen accipit; et valvarum margo, qui ipsi adjacet, Margo in- 

 ferior nuncupatur; qui eidem opponitur Margo superior: qui ligamenti regionem 

 respicit, dicitur anticus; at posticus alter vergens ad oppositam. 



Conchae pleraeque sinu aliquo praeditae conspiciuntur tum in ligamenti re- 

 gione,sive latere antico,tumetiamin regione opposita, seu latere postico. Hisce 

 sinubus Areae nomen a castigatioribus Conchyliologis inditum est; at illa Area 

 anterior, seu simpliciter Area v haec vero posterior, sive Areola denominatur; quae 

 marginata audit, dum margine aliquantulum elevato circumcingitur: Area vero 

 sulco, seu carina veluti circumsepta, dicitur distincta. Eadem characteribus ali- 

 quot, litterarum aemulis, picta, litteratae denominationem adipiscitur. 



Si valvarum margines sint aliquantulum diducti in medio Areae, Rimam effi- 

 ciunt: Rimae autem orae Labia appellantur; quae quandoque gemina; atque 

 ideo quae superiorem locum tenent , sive respicientibus prima obveniunt , Labia. 

 exteriora dicuntur: quae infra ista locantur, et sunt MoJlusco magis proxima, 

 Labia inferiora dici solent . 



Ex quibus illud quoque plane intelligitur, scilicet quae sit valvarum dextra, 

 quaeve sinistra. Concha enim apicibus suis,prout diximus, insidente, facile pa- 

 tet valvam dextram ad respicientis dextram partem vergere, sinistram ad sini- 

 stram. 



At peculiariter monere oportet,in Ostreis nonnullis eam valvam dextram di- 

 ci, quae est altera gibbosior; cui ob formam fornicatam, quam obtinet, Fornicis 

 etiam nomen inditum est. Sinistra, sive plana, Operculum nuncupatur. 



Quod proxime in conchis considerare oportet, est ipsarum Cardo, sive pars 

 illa, quae prominentiis aliquot, persaepe dentiformibus, atque mutuo se se com- 

 plectentibus instructa, eam occupat regionem in utraque valva, ubi eaedem si- 

 mul firmantur; nullimode conspiciendus , nisi valvae ipsae plus minusve didu- 

 cantur. Et quoniam ipse vel testae extremitatem tenet, vel in altero ejus latere 

 locatur, ideo Cardo terminalis v vel lateralis nuncupari consuescit. 



